2018. gada Noteikumi Nr.13

Rīgā (prot. Nr. . §)

**Grozījumi Ministru kabineta 2018. gada 4. janvāra noteikumos Nr. 13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi"**

Izdoti saskaņā ar Eiropas Savienības struktūrfondu un

Kohēzijas fonda 2014.–2020. gada plānošanas perioda

vadības likuma 20. panta 6. un 13. punktu

Izdarīt Ministru kabineta 2018. gada 4. janvāra noteikumos Nr. 13 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” otrās projektu iesniegumu atlases kārtas īstenošanas noteikumi" (Latvijas Vēstnesis, 2017, 6. nr.) šādus grozījumus:

1. Izteikt noteikumu 9.punktu šādā redakcijā:

" 9. Atlases kārtas īstenošanai pieejamais kopējais publiskais finansējums ir 40 478 030 *euro*, tajā skaitā Eiropas Reģionālās attīstības fonda finansējums – 34 406 326 *euro* un valsts budžeta finansējums – 6 071 704 *euro*."

1. Papildināt noteikumus ar 30.1 punktu šādā redakcijā:

"30.1 Ja projekta īstenošanas laikā rodas neattiecināmie izdevumi vai sadārdzinās projekta plānotās attiecināmās izmaksas, kā rezultātā projekta izmaksas neiekļaujas šo noteikumu 1. pielikumā noteiktā finansējuma saņēmēja pieejamā finansējuma maksimālajā apmērā, finansējuma saņēmējs papildu izmaksas sedz no paša rīcībā esošajiem līdzekļiem.".

1. Izteikt 31.1.punktu šādā redakcijā:

"31.1. plānotā siltumenerģijas un elektroenerģijas ietaupījuma kopsumma pēc projekta īstenošanas nav mazāka par 30 % gadā no šo noteikumu 2. pielikumā aprēķinātā siltumenerģijas un elektroenerģijas patēriņa pirms projekta īstenošanas ēkai vai tās daļai, kurai ir veikta individuāla enerģijas uzskaite. Ietaupījuma aprēķinā var neņemt vērā enerģijas patēriņu karstā ūdens sagatavošanai, dzesēšanai (un gaisa sausināšanai), mehāniskajai ventilācijai (un gaisa mitrināšanai), apgaismojumam, papildu enerģijai un pārējam patēriņam, ja energoefektivitātes pasākumi nav paredzēti attiecīgo inženiertehnisko sistēmu ēkas energoefektivitātes uzlabošanai. Minētie nosacījumi attiecināmi arī uz inženierbūvēm;"

1. Papildināt noteikumus ar 46.1 punktu šādā redakcijā:

"46.1 Šo noteikumu 1. pielikuma 1., 2., 3., 4. un 7. punktā minētais finansējuma saņēmējs var palielināt projekta attiecināmās izmaksas pēc projekta iesnieguma iesniegšanas sadarbības iestādē līdz projekta apstiprināšanai nosacījumu izpildes laikā, ja projekts apstiprināts ar nosacījumu, vai pēc vienošanās vai līguma slēgšanas ar sadarbības iestādi. Finansējuma saņēmējam sadarbības iestādē jāiesniedz šo noteikumu 17. punktā minētais apliecinājums, aktualizējot informāciju, kas ir noteikta šo noteikumu 17.1., 17.2., 17.3. un 17.4.apakšpunktā.".

1. Izteikt 1. pielikumu šādā redakcijā:

" 1. pielikums

Ministru kabineta

2018. gada 4. janvāra

noteikumiem Nr. 13

Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas finansējuma saņēmēji un finansējuma sadalījums

1. Sabiedriskā labuma organizācijas:
   1. Latvijas Neredzīgo biedrība ar pieejamo Eiropas Reģionālās attīstības fonda finansējumu līdz 1 302 279 *euro* un valsts budžeta finansējumu līdz 229 814 *euro*;
   2. Latvijas Nedzirdīgo savienība ar pieejamo Eiropas Reģionālās attīstības fonda finansējumu līdz 561 326 *euro* un valsts budžeta finansējumu līdz 99 058 *euro*;
   3. Itas Kozakēvičas Latvijas Nacionālo kultūras biedrību asociācija ar pieejamo Eiropas Reģionālās attīstības fonda finansējumu līdz 850 000 *euro* un valsts budžeta finansējumu līdz 150 000 *euro*;
   4. biedrība "Latvijas Teātra darbinieku savienība" ar pieejamo Eiropas Reģionālās attīstības fonda finansējumu līdz 425 000 *euro* un valsts budžeta finansējumu līdz 75 000 *euro*.
2. Valsts sabiedrības ar ierobežotu atbildību un sabiedrības ar ierobežotu atbildību, kuru kapitāldaļas 100 % apmērā pieder valstij vai pašvaldībai, veselības jomā:
   1. valsts sabiedrība ar ierobežotu atbildību "Nacionālais rehabilitācijas centrs "Vaivari"" ar pieejamo Eiropas Reģionālās attīstības fonda finansējumu līdz 212 500 euro un valsts budžeta finansējumu līdz 37 500 euro;
   2. valsts sabiedrība ar ierobežotu atbildību "Paula Stradiņa klīniskā universitātes slimnīca" ar pieejamo Eiropas Reģionālās attīstības fonda finansējumu līdz 1 220 490 euro un valsts budžeta finansējumu līdz 215 381 euro;
   3. valsts sabiedrība ar ierobežotu atbildību "Traumatoloģijas un ortopēdijas slimnīca" ar pieejamo Eiropas Reģionālās attīstības fonda finansējumu līdz 255 000 *euro* un valsts budžeta finansējumu līdz 45 000 *euro*;
   4. sabiedrība ar ierobežotu atbildību "Rīgas Austrumu klīniskā universitātes slimnīca" ar pieejamo Eiropas Reģionālās attīstības fonda finansējumu līdz 2 550 000 *euro* un valsts budžeta finansējumu līdz 450 000 *euro*;
   5. valsts sabiedrība ar ierobežotu atbildību "Strenču psihoneiroloģiskā slimnīca" ar pieejamo Eiropas Reģionālās attīstības fonda finansējumu līdz 212 500 *euro* un valsts budžeta finansējumu līdz 37 500 *euro*;
   6. valsts sabiedrība ar ierobežotu atbildību "Daugavpils psihoneiroloģiskā slimnīca" ar pieejamo Eiropas Reģionālās attīstības fonda finansējumu līdz 170 000 *euro* un valsts budžeta finansējumu līdz 30 000 *euro*;
   7. valsts sabiedrība ar ierobežotu atbildību "Aknīstes psihoneiroloģiskā slimnīca" ar pieejamo Eiropas Reģionālās attīstības fonda finansējumu līdz 170 000 *euro* un valsts budžeta finansējumu līdz 30 000 *euro*;
   8. valsts sabiedrība ar ierobežotu atbildību "Rīgas psihiatrijas un narkoloģijas centrs" ar pieejamo Eiropas Reģionālās attīstības fonda finansējumu līdz 1 020 000 *euro* un valsts budžeta finansējumu līdz 180 000 *euro*;
   9. SIA "Vidzemes slimnīca" ar pieejamo Eiropas Reģionālās attīstības fonda finansējumu līdz 2 295 000 *euro* un valsts budžeta finansējumu līdz 405 000 *euro*;
   10. SIA "CĒSU KLĪNKA" ar pieejamo Eiropas Reģionālās attīstības fonda finansējumu līdz 850 000 *euro* un valsts budžeta finansējumu līdz 150 000 *euro*.
3. Valsts sabiedrība ar ierobežotu atbildību "Rīgas cirks" ar pieejamo Eiropas Reģionālās attīstības fonda finansējumu līdz 2 550 000 *euro* un valsts budžeta finansējumu līdz 450 000 *euro*.
4. Valsts akciju sabiedrība "Valsts nekustamie īpašumi", iesniedzot projekta iesniegumu un nodrošinot projekta īstenošanu par:
   1. valsts sabiedrību ar ierobežotu atbildību "Dailes teātris" ar pieejamo Eiropas Reģionālās attīstības fonda finansējumu līdz 1 456 900 *euro* un valsts budžeta finansējumu līdz 257 100 *euro*;
   2. valsts sabiedrību ar ierobežotu atbildību "Latvijas Leļļu teātris" ar pieejamo Eiropas Reģionālās attīstības fonda finansējumu līdz 714 507 *euro* un valsts budžeta finansējumu līdz 126 089 *euro*;
   3. valsts sabiedrību ar ierobežotu atbildību "Valmieras drāmas teātris" ar pieejamo Eiropas Reģionālās attīstības fonda finansējumu līdz 3 214 084 *euro* un valsts budžeta finansējumu līdz 567 191 *euro*;
   4. valsts akciju sabiedrību "Jaunais Rīgas teātris" ar pieejamo Eiropas Reģionālās attīstības fonda finansējumu līdz 1 844 854 *euro* un valsts budžeta finansējumu līdz 325 562 *euro*;
   5. projektiem Pils ielā 38 un Kuģinieku ielā 2, Ventspilī, ar pieejamo Eiropas Reģionālās attīstības fonda finansējumu līdz 1 785 002 *euro* un valsts budžeta finansējumu līdz 315 000 *euro*;
5. Valsts sabiedrības ar ierobežotu atbildību, kas pilda nacionālās sporta bāzes funkcijas, ar pieejamo Eiropas Reģionālās attīstības fonda finansējumu līdz 2 424 880 *euro* un valsts budžeta finansējumu līdz 427 920 *euro*.
6. Valsts sabiedrība ar ierobežotu atbildību "Kultūras un sporta centrs "Daugavas stadions"", kas pilda nacionālās sporta bāzes funkcijas, ar pieejamo Eiropas Reģionālās attīstības fonda finansējumu līdz 890 120 *euro* un valsts budžeta finansējumu līdz 157 080 *euro*.
7. Tiešās valsts pārvaldes iestādes vai to padotības iestādes, vai valsts deleģēto pārvaldes uzdevumu veicošas atvasinātas publiskas personas, vai valsts deleģēto pārvaldes uzdevumu veicošas kapitālsabiedrības, kuru kapitāldaļas 100 % apmērā pieder ministrijai vai atvasinātai publiskai personai:
   1. valsts sabiedrība ar ierobežotu atbildību "Šampētera nams", iesniedzot projekta iesniegumu un nodrošinot projekta īstenošanu par Labklājības ministrijas ēkām ar pieejamo Eiropas Reģionālās attīstības fonda finansējumu līdz 2 756 885 *euro* un valsts budžeta finansējumu līdz 486 509 *euro*;
   2. profesionālās izglītības kompetences centrs "Rīgas Valsts tehnikums" ar pieejamo Eiropas Reģionālās attīstības fonda finansējumu līdz 850 000 *euro* un valsts budžeta finansējumu līdz 150 000 *euro*;
   3. Kuldīgas Tehnoloģiju un tūrisma tehnikums ar pieejamo Eiropas Reģionālās attīstības fonda finansējumu līdz 425 000 *euro* un valsts budžeta finansējumu līdz 75 000 *euro*;
   4. sabiedrība ar ierobežotu atbildību "Bulduru dārzkopības vidusskola" ar pieejamo Eiropas Reģionālās attīstības fonda finansējumu līdz 3 400 000 *euro* un valsts budžeta finansējumu līdz 600 000 *euro*."

**Ministru prezidents M.Kučinskis**

**Ministru prezidenta biedrs,**

**ekonomikas ministrs A.Ašeradens**

**Iesniedzējs:**

**Ministru prezidenta biedrs,**

**ekonomikas ministrs A.Ašeradens**

**Vīza: Valsts sekretārs Ē.Eglītis**